Clár do cheannairí scoile a bhfuil taithí acu atá in Forbairt: an Príomhoide agus an Leas-Phríomhoide ag iarraidh forbairt ghairmiúil a bhaint amach ina róil cheannaireachta.
Tá dearadh an chláir bunaithe ar phróiseas Foghlama Gníomhaíochta lena gcuirtear ar chumas gairmithe foghlaim agus forbairt a dhéanamh trí leas a bhaint as a dtaithí agus machnamh a dhéanamh uirthi i gcomhluadar a bpiaraí agus iarracht á déanamh acu dul i ngleic le fadhbanna óna saol féin ina n‑eagraíocht féin. Gintear an fhoghlaim ó idirghníomhaíochtaí daonna ag éirí as cuir chuige dírithe ar réitigh i leith fadhbanna oibre fíor-ama ón saol. I rith na bliana, tagann na rannpháirtithe le chéile le haghaidh cúrsaí cónaithe dhá lá, cúrsaí lae, agus roinnt cruinnithe de ghrúpaí beaga an Phobail Foghlama Gníomhaíochta*. Cuirtear tacaíochtaí ar fáil i rith na bliana faoi mar a thugann na rannpháirtithe faoi thionscnamh scoile a chur i bhfeidhm, machnamh a dhéanamh air, agus aiseolas a fháil ina leith. Tá samplaí de thionscnaimh ar tugadh fúthu le fáil sa chuid ‘Tionscadail Fhorbairt’ ar an suíomh gréasáin seo.
Téann Forbairt go mór i bhfeidhm ar ár n-inniúlacht cheannaireachta. Thug grúpa príomhoidí agus leas-phríomhoidí ó Chorcaigh an t-aiseolas seo a leanas nuair a fiafraíodh dóibh céard a d’éirigh leo a dhéanamh i rith na bliana le dul i gcion ar an bhfoghlaim ina scoil féin.
*Is féidir eochairphrionsabail na bpobal foghlama gníomhaíochta a achoimriú mar seo a leanas:
Is í an ghníomhaíocht phearsanta an bonn don fhoghlaim
Dírítear ar fhadhbanna fíora comhthéacsúla i do scoil féin
Úsáidtear léargas ceistiúcháin, atá bunaithe ar an smaointeoireacht mhachnamhach dírithe ar spriocanna, mar mheán don fhoghlaim.
Iniúchadh comhoibríoch (sóisialta) atá ann (gníomh sóisialta atá san fhoghlaim ar fad)
Tá torthaí foghlama éiritheacha i gceist
(Fox 2009; Simpson agus Bourner 2007; Pedler, Burgoyne agus Brook 2005; Rigg agus Trehan 2004)
Léargas Ginearálta:
Féachtar ar an ábhar seo a leanas ar chúrsa Fhorbairt:
Tá na gnéithe seo a leanas i gclár Fhorbairt:
Freastal ar dhá mhodúl chónaitheacha (ceann i dTéarma 1 agus ceann i dTéarma 3, le trí mhodúl aon lae idir eatarthu)
Freastal ar thrí mhodúl a mhaireann lá amháin (roimh bhriseadh meántéarma Téarma 1, roimh bhriseadh meántéarma Téarma 2, tar éis briseadh meántéarma Téarma 2)
Páirt a ghlacadh i ngníomhaíocht scoilbhunaithe i rith na bliana
Páirt a ghlacadh i bPobal Foghlama Gníomhaíochta a thagann le chéile trí huaire le linn na bliana i do cheantar féin.
Cuairt scoile amháin ó Phearsanra SFGM le tacú le do cheannaireacht ar an ngníomhaíocht scoilbhunaithe
Ceisteanna coitianta:
An gcuirtear ionadaithe ar fáil d’Fhorbairt?
Faigheann. Bíonn ionadaithe ar fáil do leas-phríomhoidí agus príomhoidí teagaisc do na laethanta Forbairt ar fad.
An féidir leis an bpríomhoide páirt a ghlacadh in Forbairt gan an leas-phríomhoide, nó vice versa?
Ní féidir. Bíonn ar an bpríomhoide agus ar an leas-phríomhoide cur isteach ar an gcúrsa le chéile.
Teistiméireachtaí:
“Bhaineamar taitneamh agus tairbhe as a bheith ag obair le chéile mar Phríomhoide agus mar Leas-Phríomhoide i gcomhthéacs Fhorbairt. Mar fhoireann, braithimid i ndáiríre go bhfuil dul chun cinn á dhéanamh againn le chéile. Míle buíochas as an deis sin a chur ar fáil.”
“Cúrsa den chéad scoth ab ea Forbairt - dearbhaíonn sé rudaí i réimsí áirithe, ach tá ábhar machnaimh agus dúshláin ann i réimsí eile. Is fiú go mór tabhairt faoi na tionscadail. Bhí an-rath ar na grúpaí gnímh áitiúla freisin - comhroinnt éifeachtach agus comrádaíocht dheas”
“An-deis foghlama a bhí in Forbairt, agus bhí deis ann an caidreamh idir mé féin agus an príomhoide a fhorbairt. Deis a bhí ann freisin aithne a chur ar ghairmithe eile agus eolas a chur ar chomhthéacsanna scoile éagsúla. Bhí léargais mhaithe sna tionscadail ar an gcaoi a mbíonn scoileanna á reáchtáil agus ar an gcaoi a mbíonn cásanna éagsúla á láimhseáil ag ceannairí éagsúla. Taithí an-tairbheach a bhí ann ar an iomlán, agus deis chun mé féin a fhorbairt mar cheannaire.”
“Is iontach an coincheap é an dea-chleachtas a chomhroinnt. B’fhéidir go n-éiríonn le scoileanna é sin a dhéanamh laistigh dá bhfoireann féin, is annamh a bhíonn deis ann comhroinnt le foirne ceannaireachta i scoileanna eile, faoi mar a dhéantar in Forbairt. Bheadh clár ag leanúint ón gcúrsa an-mhaith agus an-tairbheach.”
“Clár spreagúil atá i gclár iomlán Fhorbairt. Tá fuinneamh nua ionam agus neart smaointe nua agam. Tá sé chomh cabhrach céanna le comhdháil an IPPN, agus is mór an ní é sin le rá! Buíochas mór. Bail ó Dhia ar an obair agus go leanfaidh sé"
English
Ceannaireacht
Misneach (Príomhoide Nua-cheaptha)
Forbairt (Ceannairí Scoile a bhfuil taithí acu)
Tionscadail Fhorbairt
Déan iarratas ar Fhorbairt
Féilire Fhorbairt
Clár Meán-cheannaireachta
Meitheal
Tánaiste
Seimineár Lae
The PDST is funded by the Teacher Education Section (TES) of the Department of Education (DE) and is managed by Dublin West Education Centre.